CELEX: 32016D2060
Language: lt
Date: 1479859200000
Title: 2016 m. lapkričio 23 d. Komisijos įgyvendinimo sprendimas (ES, Euratomas) 2016/2060, kuriuo iš dalies keičiamas Sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2016) 7426)

25.11.2016   
            
            
               LT
            
            
               Europos Sąjungos oficialusis leidinys
            
            
               L 319/42
            
         KOMISIJOS ĮGYVENDINIMO SPRENDIMAS (ES, Euratomas) 2016/2060
   2016 m. lapkričio 23 d.
   kuriuo iš dalies keičiamas Sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti
   
      
         (pranešta dokumentu Nr. C(2016) 7426)
      
   
   (Tekstas autentiškas tik prancūzų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 371 straipsnį Prancūzija, laikydamasi 1978 m. sausio 1 d. joje taikytų sąlygų, gali ir toliau neapmokestinti X priedo B dalyje išvardytų sandorių; į tuos sandorius būtina atsižvelgti nustatant PVM nuosavų išteklių bazę;
            
         
               (2)
            
            
               Komisijos sprendimu 90/176/Euratomas, EEB (3) Prancūzijai suteiktas leidimas taikyti apytikrius apskaičiavimus sandoriams, nurodytiems Direktyvos 2006/112/EB X priedo B dalies 1 punkte;
            
         
               (3)
            
            
               2016 m. balandžio 27 d. e. laišku (4) Prancūzija paprašė atšaukti PVM nuosavų išteklių bazei apskaičiuoti suteiktą leidimą sandorių, nurodytų Direktyvos 2006/112/EB X priedo B dalies 1 punkte, atžvilgiu, nes dėl nacionalinės teisės aktų pakeitimo jis nebereikalingas nuo 2015 m. sausio 1 d. Leidimas turėtų būti atšauktas, kaip paprašė Prancūzija;
            
         
               (4)
            
            
               todėl tikslinga atitinkamai iš dalies pakeisti Sprendimą 90/176/Euratomas, EEB,
            
         PRIĖMĖ ŠĮ SPRENDIMĄ:
   1 straipsnis
   Sprendimo 90/176/Euratomas, EEB 2 straipsnio 1 punktas panaikinamas.
   2 straipsnis
   Šis sprendimas skirtas Prancūzijos Respublikai.
   
      Priimta Briuselyje 2016 m. lapkričio 23 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
   
      (3)  1990 m. kovo 23 d. Komisijos sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti (OL L 99, 1990 4 19, p. 22).
   
      (4)  Ares(2016) 2019351.